Det var urolighetene under revolusjonen som førte til at den daværende prøyssiske kongen Fredrik Vilhelm IV, startet arbeidet med en egen forfatning for Kongeriket Preussen. Preussen skulle være en av delstatene i det tiltenkte tyske keiserriket. Forfatningen ble bestemt og satt i kraft av kongen selv, såkalt oktrojert. Da kongen underveis kom i konflikt med den oppnevnte folkeforsamlingen Preußisches Abgeordnetenhaus, oppløste han forsamlingen, og innførte treklassestemmeretten. Treklassestemmeretten ble ikke opphevet til fordel for alminnelig stemmerett før i 1918.